അനാഥ കുരുന്നുകള്ക്കും ഇവര് അറിവിന്റെ വഴികാട്ടികള് തിരുവനന്തപുരം: അനാഥതത്വം പേറി വിദ്യാഭ്യാസത്തില് നിന്ന് അകലുന്ന കുരുന്നുകളെ സനാഥരാക്കി ചേര്ത്തു പിടിക്കാന് ഈഥര് ഇന്ത്യയും ഒപ്പം കുറച്ച് വിദ്യാര്ത്ഥികളും. മലയോര ആദിവാസി ഊരുകളില് അക്ഷര വെളിച്ചം പകര്ന്ന തേനറിവെന്ന പദ്ധതിയുടെ അണിയറക്കാരാണ് എജ്യുസാത്തി പദ്ധതിയിലൂടെ തലസ്ഥാനത്തെ വിവിധ അനാഥാലയങ്ങളിലെ കുരുന്നുകള്ക്ക് അറിവിന്റെ വെളിച്ചം പകരുന്നത്. തിരുവനന്തപുരം കാര്മ്മല് സ്കൂളിലെ പ്ലസ് ടു വിദ്യാര്ത്ഥികളും എന്.എസ്.എസ് വാളന്റിയര്മാരുമായ കുട്ടികളുടെ സഹകരണത്തോടെയാണ് ക്ലാസുകള് നല്കുന്നത്. പ്ലസ്ടുക്കാര് രാവിലെ വിദ്യാര്ത്ഥികളും വൈകിട്ട് അദ്ധ്യാപകരുമാകുന്നതാണ് രീതി.അവരുടെ സ്കൂളിലെ ഓണ്ലൈന് ക്ലാസുകള് കഴിഞ്ഞ ശേഷമാണ് കുട്ടികള് അദ്ധ്യാപനത്തിലേക്ക് കടക്കുന്നത്.ആഴ്ചയില് അഞ്ചു ദിവസം ഒരുമണിക്കൂര് വീതമാണ് ഓണ്ലൈന് ക്ലാസുകള്.നേരത്തെ ചിത്രീകരിച്ച ക്ലാസുകളുടെ ലിങ്കുകളും കുട്ടികള്ക്ക് കൈമാറും.പ്ലസ് ടു വിദ്യാര്ത്ഥികളെ ഒാറിയന്റേഷന് ക്ലാസുകള്ക്ക് ശേഷമാണ് പഠിപ്പിക്കലിന് നിയോഗിക്കുന്നത്.ഇവര്ക്കൊപ്പം ലൈവ് ക്ലാസുകള് അടക്കം നയിക്കാന് കോളേജ് വിദ്യാര്ത്ഥികളും നിരവധി അദ്ധ്യാപകരുമുണ്ട്. രണ്ടുവര്ഷം മുന്പുള്ള ലോക്ക് ഡൗണില് ഇൗഥറിന്റെ സാരഥിയായ ബിജു സൈമണിനുണ്ടായ ചിന്തയില് നിന്നാണ് എജ്യുസാത്തി രൂപം കൊള്ളുന്നത്. ബിജുവിനൊപ്പം വിവിധയിടങ്ങളില് ജോലിയെടുക്കുന്ന സാം ജോര്ജ്,യാസ്മിന് അസീസ്,ഷാനു,രാജേശ്വരി എന്നിവരടങ്ങുന്ന സംഘവും പദ്ധതിയ്ക്ക് ചുക്കാന് പിടിക്കുന്നു. തണലില് നിരവധി പേര് എജ്യുസാത്തി പദ്ധതിയിലൂടെ ക്ലാസുകള് അറ്റന്ഡ് ചെയ്ത 26 പേരാണ് പത്താം ക്ലാസ് പരീക്ഷയില് ഉന്നത വിജയം നേടിയത്.ഒരാള്ക്ക് ഫുള് എ.പ്ലസും അഞ്ചുപേര് 9 എ.പ്ലസും നേടി.കഴിഞ്ഞ വര്ഷം പത്താംക്ലാസുകാര്ക്ക് മാത്രമായിരുന്നു ക്ലാസുകള് നല്കിയതെങ്കില് ഇത്തവണ 8,9 ക്ലാസുകളില് പഠിക്കുന്നവരെയും ഉള്പ്പെടുത്തി. സര്ക്കാരിന്റെയും അല്ലാത്തതുമായ തലസ്ഥാത്തെ 10 അനാഥാലയങ്ങളിലെ 258 കുട്ടികള്ക്കാണ് ഇന്ന് ഇൗഥര് വിദ്യാഭ്യാസ തണലൊരുക്കുന്നത്.കുരുന്നുകളുടെ കലാപരമായ കഴിവുകള് പുറത്തുകൊണ്ടുവരാന് ഓണ്ലൈന് യുവജനോത്സവങ്ങളും സംഘടിപ്പിക്കാറുണ്ട്.. സാരഥി ബിജുസൈമണ് രണ്ടുവര്ഷം മുന്പുള്ള ലോക്ക് ഡൗണില് ചിന്തയില് നിന്നാണ് എജ്യുസാത്തി രൂപം കൊള്ളുന്നത്.അവഗണനകളില് നിന്ന് ആരോരുമില്ലാത്ത കുറച്ച് പേരെയെങ്കിലും കൈ പിടിച്ചുയര്ത്താം.കുട്ടികളുടെ കഴിവുകള് മനസിലാക്കി പങ്കാളിത്ത പ്രവര്ത്തന രീതിയില് ജീവിത നൈപുണ്യ വിദ്യാഭ്യാസവും നേതൃത്വ പരിശീലനവും നല്കി വികസനം സാദ്ധ്യമാക്കുകയാണ് പ്രധാന ലക്ഷ്യം. ചെറിയ ക്ലാസിലെ കുട്ടൂകാര്ക്ക് നമുക്ക് അറിയാവുന്ന കാര്യങ്ങള് പറഞ്ഞുകൊടുക്കുന്നത് വലിയ സന്തോഷമുള്ള കാര്യമാണ്.അത് തന്റെ വ്യക്തിത്വ വികസനത്തിനും സഭാ കമ്ബം മാറുന്നതിനും ഉപകരിച്ചു.ഒരുപാട് വിദ്യാര്ത്ഥികളെ മുന്നോട്ട്കൊണ്ടുവരാന് കഴിഞ്ഞു. അനുജാ നായര് പ്ലസ് ടു വിദ്യാര്ത്ഥിയും കോര്ഡിനേറ്ററും